**6 клас Домашна работа – 19 учебна седмица**

1. *Моля, прочетете текста и запишете непознатите думи в тетрадките.*

**,,ПОД ИГОТО” Иван Вазов**

**Глава I - Гостът**

Тая прохладна майска вечер чорбаджи Марко, по халат, вечеряше с *челядта*(децата) си на двора.

Господарската трапеза беше сложена, както по обикновение, под лозата, между бистрия и студен *чучур (отвор на каменна чешма, който завършва с метална тръба, от който се излива водата)* на *барата(малко поточе, което минава през двора)*, който като лястовичка пееше, деня и нощя, и между високите *бухлати (оформени в закръглена форма)* чемшири, що се тъмнееха край *зида(висока каменна ограда*), зиме и лете все зелени. Фенерът светеше, окачен на клончето на едно люлеково дръвче, което приятелски надвисваше миризливите си люлеки над главите на челядта.

А тя беше многобройна.

До бай Марка, до старата му майка и до стопанката му седяха около трапезата *рояк (много и шумни)* деца - големи и малки, които, въоръжени с ножове и вилици, опустошаваха мигновено хлябове и блюда. Те напълно оправдаваха турската дума: сомун душманларъ*(врагове на хляба).*

Бащата хвърляше от час на час добродушни погледи на тия запъхтели работници с остри зъби и несъкрушими воденици, усмихваше се и казваше весело:

- Яжте, татовата, да порастете! Пено, налей паницата пак!

Слугинята отиваше при чучурчето, дето изстиваше руйното вино, наливаше и донасяше дълбока *фарфорова (порцеланова*) *паница(дълбока купа*). Бай Марко я поднасяше на децата, като казваше *благоразположено(благосклонно*):

- Пийте бре, маскари!

И паницата изреждаше всичкия народ. Очите на народа светваха, бузите се зачервяваха и той си облизваше с наслаждение устните. Тогава Марко се обърна към жена си, която се *понавъси (намръщи)* неодобрително, и каза строго:

- Нека да пият при мене - да не са жедни за вино. Аз не ги ща да станат пияници, като пораснат.

Марко имаше свой практически възглед за възпитанието. Човек *малообразован( с недостатъчно образование),* от *прежното(предишно*) време, той със своя естествен здрав разум разбираше добре човешката природа и знаеше, че онова, което се *запрещава(се забранява*), по силно се желае. По тая причина, за да ги *заварди(предпази*) от *наклонност (склонност)*към кражба, той поверяваше на децата си ключа от *ковчега(дървената кутия*) с парите.

- Гочо, иди отвори *севлевия(вид материал*) сандък и ми донеси *кесията(кожена торбичка за пари*) с *минцовете(вид пари)!*

Друг път поръчаше на *другиго(друго от децата*):

- На, татовата, иди ми *отчети(преброй*) от панерчето с жълтиците двайсет *рубета(монети)*, та да ми ги дадеш, като се върна. - И излизаше.

Въпреки обичая на повечето бащи по онова време, *додето(докато*) обядват, да държат прави децата си, уж да ги научат на почит към старите, Марко винаги *туряше(слагаше*) своите на *софрата(малка кръгла и ниска маса, около която се сяда на земята)*. Също и кога имаше гости, той викаше синовете си да присъствуват.

- Нека да добият господарски *нрави (навици)* - обясняваше той, - а не да се *дивят (срамуват) и гушат (стесняват)* пред хората като Анко Разпопчето.

Анко Разпопчето се *спряпаше(стряскаше*) от срам, *колчем( когато)* срещнеше човек в панталони от черно сукно(вид тънък вълнен плат).

Като беше постоянно *слисан(зает*) с търговските си работи, Марко само на трапезата виждаше народа си *вкуп (всички*)и тогава допълняше възпитанието му по доста своеобразен начин:

- Димитре, не пресягай пред баба си на софрата, не бъди такъв *фармасонин(човек, който не почита Бог).*

- Илия, не дръж ножа като *касапин(месар),* не коли, ами режи човешки хляба.

- Гочо, що си се разкопчал като ахиевски *читак(„хайдутин”)?* Па хвърляй *феса(кръгла турска шапка),* кога сядаш на софра. Косата ти е пак порасла като на *тутраканец(човек от Тутракан – град в България);* иди при Ганка да ти я остриже – *казашки(руски войници, известни със строгата си дисциплина и изряден външен вид).*

- Василе, събери си дългите *мотовили(дълга пръчка, използвана да се опъва прежда на нея, тук използвана като сравнение за „крака”)* да се сместят и други хора. Кога идем на полето, там се разтягай.

- Авраме, ти ставаш от софра, без да се прекръстиш, протестантино!

Но само когато беше разположен Марко, наставленията му имаха такъв тон; сърдит ли беше нещо, на трапезата царуваше гробно мълчание.

Дълбоко набожен и благочестив, Марко полагаше голяма грижа да вдъхне у синовете си религиозно чувство. Вечер, доде изчетеше *повечерката си (вечерната молитва*)пред *иконостаса(мястото, където са закачени иконите в дома)*, големите бяха длъжни да присъствуват на молитвата. Дойдеше ли неделя и празник, всички трябваше да идат на черква. Това беше закон неотменим. Нарушението му донасяше буря на къщата. През едни велики пости той поръча на Кира да иде да се изповяда, понеже на сутринта щеше да се *комка(да приеме опрощение на греховете*). Киро се върна скоро скоро от черква. Той не беше нито помирисал попа. - Изповедà ли се? - попита баща му недоверчиво. - Изповядах се - отговори синът. - При кой поп? Киро се смути, но отговори самоуверено: - При поп Еня. Той излъга; защото поп Еню беше млад поп и не изповядваше. Марко усети *тозчас(веднага*) лъжата, скокна сърдито, улови сина си за ухото и го изведе така на улицата. После *го потири(заведе*) до черквата, дето го предаде на изповедника, поп Ставря, с думите: "Отче духовниче, изповядай това магаре!" И сам чака в един *трон(църковен стол),* дор(докато) трая изповедта.

Още по-строго се отнасяше към ония, които изоставяха училището. Сам *остал(останал*) прост, Марко обичаше учението и учените. Той беше от реда на ония родолюбци, *жъдни ревнители (жадни привърженици*)на новото умствено движение, с грижите на които, *в късо(в кратко*) време, България *биде засеяна(беше осеяна*) с училища. Той имаше доста *мъгляво(неясно)* понятие за практическата облага, която можеше знанието да донесе на тоя народ от земледелци, занаятчии и търговци. Марко гледаше угрижено как животът не даваше ни работа, ни хляб на ония, които *излазяха(излизаха*) от училище. Но той чувствуваше, със сърцето разбираше, че в науката се крие някаква тайнствена сила, която ще промени света.

Той вярваше в науката, както вярваше в бога, без разсъждение. Затова и *залягаше(настояваше*) да й бъде полезен, *по силите си(според възможностите си).* Той имаше едно *славолюбие (горещо желание*) - да бъде избран училищен настоятел в градеца си - Бяла черкова. И всякога беше избиран, понеже се ползуваше с обща почет и доверие. На тая скромна обществена длъжност Марко не *щадеше (пестеше)* ни труд, ни време, но бягаше от всички други, често *съпрежени (свързани)* с власт и облага, а особено - от *конака(най- важната административна сграда за едно селище в османската империя).*

Когато се дигна трапезата, Марко стана. Той беше човек около петдесетгодишен, с висок *исполински (великански*)ръст, леко приведен, но строен още. Лицето му, червендалесто, но *опалено(изгоряло*) и позагрубяло от слънце и ветрове, поради честите му пътувания по *кърища(обработваеми земи*) и по панаири, имаше сериозно и студено изражение, даже и когато се усмихваше. Големите му надвиснали, над сините му очи, вежди усилваха тоя строг тон на *физиономията (лицето*)му. Но някакво добродушие, честност и искреност се разливаха по нея и я правеха симпатична и непобедимо извикваше уважение.